Държавен вестник, бр. 27, 2005 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  27
пълнителна информация, която смята за под-
ходяща, при условие че информацията и резул-
татите не са поверителни или другите заявите-
ли са дали своето писмено съгласие.
Чл. 63. (1) При констатирани непълноти или
неточности заявителят се уведомява в 7-дневен
срок от подаване на заявлението.
(2) Заявителят е длъжен да отстрани непъл-
нотите или неточностите в 14-дневен срок от
получаване на уведомлението по ал. 1.
(3) Комисията проверява достоверността и
пълнотата на информацията, съдържаща се в
подаденото заявление, точността на извърше-
ната оценка на риска, адекватността на плана
за наблюдение, начините за третиране на отпа-
дъците и плановете за спешни действия при
аварии, както и предложението за начина на
етикетиране и опаковане на продукта.
(4) След приключване на проверките минис-
търът на земеделието и горите въз основа на
становище на комисията може да поиска от
заявителя да предостави допълнителна инфор-
мация, като мотивира писмено искането си.
(5) В 60-дневен срок след подаване на за-
явлението комисията изготвя становище и
го представя на министъра на земеделието
и горите.
Чл. 64. (1) След изготвяне на становището
по чл. 63, ал. 5 Министерството на земеделието
и горите провежда обществено обсъждане, ко-
ето не може да продължи повече от 45 дни.
(2) При общественото обсъждане се предос-
тавят резюмето на техническото досие, резю-
мето на оценката на риска по чл. 43 и станови-
щето на комисията по чл. 63, ал. 5.
(3) Не може да бъде предмет на обсъждане
информацията, определена за поверителна по
реда на глава шеста.
(4) Не по-късно от 30 дни преди датата на
обсъждането в един централен всекидневник и
чрез местните средства за масово осведомява-
не, както и на Интернет страницата на инфор-
мационната система по чл. 4, ал. 2, се обявяват
предметът на обществено обсъждане и място-
то, където необходимата информация е на раз-
положение на заинтересуваните лица. В извес-
тието се обявяват и датата и мястото, където
ще се проведе общественото обсъждане.
(5) Всяко лице може да предостави станови-
ще по предмета на обсъждането писмено или в
електронна форма.
(6) За участие в общественото обсъждане се
канят и заявителят или негови представители и
членовете на комисията.
(7) При общественото обсъждане се води
протокол, който се прилага към документите
за издаване на разрешението.
Чл. 65. При наличие на нова научна инфор-
мация по отношение на увеличаване на риска
за човешкото здраве или околната среда преди
издаването на разрешение за пускане на пазара
заявителят е длъжен незабавно да:
1. предложи необходимите мерки за защита
на човешкото здраве и околната среда;
2. информира министъра на земеделието и
горите за новата информация и предлаганите
мерки по т. 1;
3. преразгледа наличната информация и
предложи промени в условията за пускането на
пазара.
Чл. 66. (1) Въз основа на положително ста-
новище на комисията и резултатите от общес-
твеното обсъждане и след съгласуване с минис-
търа на околната среда и водите министърът на
земеделието и горите издава разрешение за
пускане на ГМО на пазара или отказва издава-
нето на разрешение в срок до 90 дни от получа-
ване на заявлението.
(2) Срокът по ал. 1 спира да тече:
1. до отстраняване на непълнотите или не-
точностите в заявлението;
2. до предоставяне от заявителя на допълни-
телна информация по чл. 63, ал. 4;
3. докато се провежда обществено обсъжда-
не по чл. 64, което не може да удължи срока по
ал. 1 с повече от 30 дни.
(3) Разрешението се изпраща на заявителя в
14-дневен срок от постановяването му.
Чл. 67. (1) Разрешението за пускане на ГМО
на пазара съдържа:
1. идентичността на ГМО, пускан на пазара
във вид на продукти или съставка на продукти,
отразена с уникален код;
2. срока, за който се издава;
3. условията за пускане на ГМО на пазара,
включително специалните условия за употре-
ба, обработка и опаковане на ГМО и условията
за опазване на определени екосистеми или гео-
графски райони;
4. задължение за заявителя да съхранява
контролни проби, които се предоставят при
поискване от контролните органи;
5. изискванията за етикетиране;
6. изискванията към плана за наблюдение и
неговия срок на действие, както и задължения-
та, ако има такива, на лицата, които продават
продукта, или на потребителите на продукта в
случаите на ГМО, които се отглеждат.
(2) Правилата за образуване на уникалния
код по ал. 1, т. 1 се уреждат с наредбата по чл. 45.
(3) Разрешението се издава за срок не по-
дълъг от 5 години.
(4) По отношение на ГМО, предназначени
за производство и пускане на пазара като семе-
на и посадъчен материал, срокът по ал. 3 за-
почва да тече от деня на вписването на сорта в
официалната сортова листа съгласно Закона за
посевния и посадъчния материал.
(5) За горски репродуктивен материал сро-
кът по ал. 3 започва да тече от деня на вписва-
нето на базовия източник, който съдържа ГМО,
в Националния регистър на горската семепро-
изводствена база.